Νόρθμπρουκ (νησί)

Η νήσος Νόρθμπρουκ (ρωσικά: Нортбрук) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 289 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 344 μέτρων. Το νησί πήρε το όνομα του από τον Βρετανό Τόμας Μπέιρινγκ, πρώτο κόμη του Νόρθμπρουκ και πρόεδρο της Βασιλικής Γεωγραφικής Εταιρείας. Διοικητικά ανήκει στην περιφέρεια Αρχάγγελσκ.